Sent tirsdag aften måtte Nordjyllands Politi og brandvæsnet haste ud til et tomt hus på Vilstedvej nær Løgstør. Det var en genbo til det brændende hus, som kontaktede politiet og bad dem komme ud til adressen. - Da vi får anmeldelsen, står taget i flammer, og der er tagsten, der sprænger, så der var godt gang i den, siger vagtchef hos Nordjyllands Politi, Rene Kortegaard, inden han fortæller, at brandvæsenet fik slukket branden. Nu arbejdes der på at finde ud, hvorfor branden brød ud. Det er endnu for tidligt at sige, hvor slemme skaderne på huset er. Ingen personer er kommet til skade som følge af branden.

Referat:
Brandårsagen er endnu ukendt.